Hélène Ahrweilerová

Hélène Ahrweilerová (* 29. august 1926, Atény, Grécko† 16. február 2026, Atény) bola grécko-francúzska byzantologička a spisovateľka.

Bola prvou ženou vo funkcii rektora francúzskej Sorbonny.

Počas svojho živote získala množstvo čestných doktorátov a vyznamenaní, vrátane doktorátov na Harvardskej univerzite a francúzskeho Radu čestnej légie.

Bola tiež ambasádorkou dobrej vôle UNICEF pre Grécko.

 Život 
Narodila sa v Aténach v roku 1926 v rodine utečencov z vtedajšieho Konštantínopola (dnes Istanbul). V ranom veku s vypestovala vášeň pre históriu. Študovala v Aténach na Klasickom gymnáziu, potom na Francúzskom inštitúte a Anglickom inštitúte. Následne navštevovala Aténsku univerzitu, kde promovala z filozofie.

Ako mladá žena sa v roku 1953 presťahovala do Paríža, aby pokračovala v štúdiu. V roku 1955 začala pracovať ako výskumníčka vo francúzskom Národnom centre pre vedecký výskum (CNRS). Vo francúzskom hlavnom meste získala dva doktoráty a stretla sa so svojím manželom, námorným dôstojníkom Jacquesom Ahrweilerom.

Po rýchlom postupe vo francúzskom výskumnom orgáne CNRS sa Ahrweilerová presťahovala na Sorbonnu, kde sa stala poprednou profesorkou byzantských štúdií. V roku 1976 sa stala prvou rektorkou parížskej univerzity v jej 700-ročnej histórii. Na tejto pozícii bola následne v rokoch 19761981.

Ahrweilerová bola tiež menovaná za riaditeľku Parížskej akadémie (19821989) a za ambasádorku dobrej vôle UNICEF pre Grécko.

Osobne sa poznala s mnohými francúzskymi osobnosťami, ako napríklad s Pablom Picassom či Simone de Beauvoirovou. 

Zomrela vo februári 2026 vo veku 99 rokov.

 Dielo (výber) 
 Byzance et la mer (1966; dosl. „Byzancia a more“)
 Études sur les structures administratives et sociales de Byzance (1971; dosl. „Štúdie o administratívnych a sociálnych štruktúrach Byzancie“)
 L’Idéologie politique de l’empire byzantin (1975; dosl. „Politická ideológia Byzantskej ríše“)
 Byzance: les pays et les territoires (1976; dosl. „Byzancia: krajiny a územia“)
 The Making of Europe (1999; dosl. „Utváranie Európy“)
 Les Européens (2000; dosl. „Európania“)
 Le Roman d’Athènes (2004; dosl. „Román o Aténach“)

 Pocty 
Ahrweilerová bola držiteľkou viacerých čestných doktorátov, konkrétne napríklad z univerzít v Londýne, Belehrade, New Yorku, Nouveau Brunswick (Kanada), Lime, Americkej univerzity v Paríži, Školy pokročilých štúdií politických a sociálnych vied v Aténach, Harvardu, Haify, Fribourgu či Solúne).

Získala tiež mnoho vyznamenaní od francúzskej vlády. Okrem iných bola držiteľkou ocenení Rad čestnej légie, Ordre national du Mérite, Ordre des Palmes académiques či Ordre des Arts et des Lettres.

V roku 1998 jej boli venované dva zväzky festschriftu Ευψυχια: Mélanges offerts à Hélène Ahrweiler.

 Poznámky 

 Referencie 

 Iné projekty 

Kategória:Francúzski byzantológovia
Kategória:Grécki byzantológovia
Kategória:Francúzski vedeckí spisovatelia
Kategória:Grécki vedeckí spisovatelia
Kategória:Rektori vysokých škôl vo Francúzsku
Kategória:Vyučujúci na Parížskej univerzite
Kategória:Absolventi Aténskej univerzity
Kategória:Absolventi Parížskej univerzity
Kategória:Členovia British Academy
Kategória:Korešpondenční členovia Aténskej akadémie
Kategória:Členovia Pruskej akadémie vied
Kategória:Držitelia čestných doktorátov Harvard University
Kategória:Držitelia čestných doktorátov Haifskej univerzity
Kategória:Držitelia čestných doktorátov Fribourgskej univerzity
Kategória:Nositelia Radu čestnej légie
Kategória:Nositelia Ordre des Arts et des Lettres
Kategória:Nositelia Národného radu za zásluhy
Kategória:Nositelia Radu Dannebrog
Kategória:Nositelia Radu akademických paliem
Kategória:Nositelia Čestného odznaku Za zásluhy o Rakúsku republiku
Kategória:Nositelia Olympijského radu
Kategória:Vyslanci dobrej vôle UNICEF
Kategória:Osobnosti z Atén